經數: 一七三○

經名: 金剛三昧經論卷下

頁數: 一○○一

上              欄

離識之法空無所有. 是故我從空處說如

經曰滅諸生滅法而住於涅槃大悲之所奪涅

槃滅不住  論曰上文已破凡夫執有. 此頌

亦奪二乘住空. 謂二乘人滅諸身智生滅之

法入於涅槃. 於中八萬劫住乃至十千劫住.

而由諸佛同體大悲奪彼涅槃令還起心. 起

心之時涅槃卽滅. 如大商主滅其化城. 是故

於中不復住也. 彼無心時不得正破. 直顯諸

佛奪彼涅槃. 因是遮彼未入者志. 上來已破

有無二邊

經曰轉所取能取入於如來藏  論曰此是第

三示無二觀. 已破凡聖二邊之執故. 今轉彼

凡聖二衆令入能所平等之觀. 上來八頌長

者演也

經曰爾時大衆聞說是義皆得正命入於如來

如來藏海  論曰此是第三大衆得益. 得正

命者. 離有無邊而得中道正慧命故. 入如來

者. 已入如來智之分故. 入如來藏海者. 入於

本覺深廣義故

總持1品   論曰此中決前諸品中疑. 總持要

義而不忘失故從所爲名曰總持. 又地藏菩

薩已得文義陀羅尼故. 總持諸品所有文義

及憶大衆起疑之處次第發問善決諸疑. 故

從能問名曰總持

經曰爾時地藏菩薩從衆中起至于佛前合掌

胡□而白佛言尊者我觀大衆心有疑事猶未

得決今者如來欲爲除疑我今爲衆隨疑所問

願佛慈悲垂哀聽許佛言菩薩摩訶薩汝能如

是救度衆生是大悲愍不可思議汝當廣問爲

中              欄

汝宣說  論曰正說之內大分有二. 別明觀

行竟在於前. 此下第二總決諸疑. 就文有四.

初請次許三決四領. 此問與答是請及許. 此

能請者名地藏者. 是人已得同體大悲. 生長

一切衆生善根猶如大地. 生諸草木. 以陀羅

尼持諸功德. 惠施一切而無窮盡. 如大寶藏

珍寶無盡. 由是二義名爲地藏. 今此品中決

諸疑惑生諸信解. 出諸決斷之寶以施心法

之衆. 義當其名故能請問

經曰地藏菩薩言一切諸法云何不緣生爾時

如來欲宣此義而說偈言若法緣所生離緣可

無法云何法性無而緣可生法  論曰此下第

三正決諸疑. 於中有二. 一者六品六疑[&FFFF]#次

而決. 二者一品三疑順次而遣. 初中亦二. 一

者別決. 二者總定. 初別決中別決六疑. 從後

向前漸[&FFFF]#而決. 今此問答決如來藏品中起

疑. 彼言因緣無不生. 不生故不滅. 於中執有

能生因緣而疑其果何不緣生. 故乘彼疑以

問緣生. 如來一頌正決是疑. 於中上半定彼

本執. 下半乘彼破其緣生. 此意正立緣不生

法望無法故如望[&FFFF]#角. 由是比量彼疑決矣

經曰爾時地藏菩薩言法若無生云何說法法

從心生於是尊者而說偈言是心所生法是法

能所取如醉眼空華是法然非彼  論曰此下

第二決眞性空品中起疑. 彼言我說法者以

法衆生在生說故. 是故說之. 依此疑云. 若依

彼文佛有說法. 其所說法從佛心生. 云何而

言法無生耶. 爲遣此疑卽有二重. 一者直遣.

二者重決. 此卽直遣. 言是心所生法. 是法能

下              欄

所取者今汝所計心所生法. 直是妄心能取

所取. 如醉酒眼所見空華. 是法然非彼者. 是

汝所計心所生法如彼空華. 是法亦然. 非彼

所說法. 同汝所計生. 此意正明汝所計法空

無所有是所取故猶如空華. 我所說法離言

絶慮所取能取皆不可言

經曰爾時地藏菩薩言法若如是法卽無待無

待之法法應自成於是尊者而說偈言法本無

有無自他亦復爾不始亦不終成敗卽不住

論曰此是第二重決. 於中有二. 先歎後決. 是

難意云. 若佛所說言敎之法非所取故不如

空華畢竟無者. 是卽此法應自然成. 以無待

故. 猶如眞如. 爲決此難故說是偈. 是偈意言.

我所說法絶名言故. 本無有無自他始終若

成若敗卽不得住. 云何得言自然成耶. 是顯

彼因有相違過. 謂法無成敗. 以無待故. 如無

所取. 又如眞如. 由是道理彼難不成. 難不成

故所疑決矣

經曰爾時地藏菩薩言一切諸法相卽本涅槃

涅槃及空相亦如是無是等法是法應如佛言

無如是法是法是如  論曰此下第三決入實

際品中起疑. 彼言大力菩薩言. 衆生心相相

亦如來. 衆生之心應無別境. 佛言如是衆生

之心實無別境. 何以故. 心本淨故. 理無穢故.

有依是文作是念言. 本淨之心正是如理. 本

來淸淨自性涅槃. 若使涅槃亦空無者. 應是

邪無不爲如理. 爲遣是疑故說皆如. 就文有

四. 先問次許三領四述. 初問意言. 若以空義.

一切諸法相卽是本來淸淨涅槃. 復融涅槃

經數: 一七三○

經名: 金剛三昧經論卷下

頁數: 一○○二

上              欄

及其空相. 卽無涅槃及空差別. 是一味法. 是

法應如. 反彼所執故作是問. 第二答中許如

所問

經曰地藏菩薩言不可思議如是如相非共不

共意取業取卽皆空寂空寂心法俱不俱取亦

應寂滅  論曰此是第三領解. 爲遣伏難. 有

聞前說作是難言. 本來涅槃旣是一如. 若融

涅槃及其空相是第二如. 如是二如爲共不

共. 若言共者卽非如理. 有二□故. 若不共者

卽不更空. 唯一如故. 爲遣是難故言非共不

共. 非共者. 無二如故. 非不共者. 有雙遣故.

所遣雖雙遣處無二. 故彼所難皆不應理. 意

取業取卽皆空寂者. 是顯雙遣. 遣處無二. 言

意取者. 所謂涅槃. 緣寂滅心之所取故. 言業

取者. 卽是生死. 諸煩惱業之所取故. 此二皆

空. 空寂無二. 空寂心法俱不俱取亦應寂滅

者. 明一心法亦不守一. 生死涅槃空寂無二.

無二之處是一心法. 依一心法有二種門. 然

俱取二門卽不得心二非一故. 若廢二門不

俱而取亦不得心無非心故. 由是義故無二

心法俱不俱取亦應寂滅

經曰於是尊者而說偈言一切空寂法是法寂

不空彼心不空時是得心不有  論曰此是第

四如來述成. 一切空寂法者. 生死涅槃一切

空寂之法. 是法寂不空者. 無二之心法非都

無法故. 雖非無法而不是有. 是故解心不空

之時是時得知心之不有. 所以前說俱不俱

取皆應寂滅者不違道理也

經曰爾時地藏菩薩言是法非三諦色空心亦

中              欄

滅是法本滅時是法應是滅於是尊者而說偈

言法本無自性由彼之所生不於如是處而有

彼如是  論曰此是第四決本覺利品中起

疑. 彼言無住菩薩言. 一切境空. 一切身空. 一

切識空. 覺亦應空. 佛言可一覺者. 不毁不壞

決定性. 非空非不空. 無空不空. 依此述文.

於彼生疑云. 若是一心亦不是有故寂滅者.

何故前說一覺不壞故不同彼色心之空. 今

乘是疑故作是問. 是法非三諦者. 卽前頌說.

是一心法非色心空故非三諦. 然三諦門略

有三種. 一者色諦心諦第一義諦. 二者有諦

無諦中道第一義諦. 三者如此品中後文所

說. 今此問意且依初門. 色空心亦滅者. 是法

旣非三諦攝故. 色相本空心亦寂滅. 是色心

法本寂滅時是一心法應同寂滅. 卽前偈言.

心不有故. 是卽前說不同空者. 徒爲虛談. 如

是疑也頌中對此明其不同. 法本無自性者.

色心之法本無自性. 1由彼之所生者. 由彼本

覺之心所生. 所生色心是差別相. 彼本覺心

離相離性. 不於如是差別之處而有如彼離

相一覺. 是故空此色心差別相時不得同遣

離相一覺. 由是道理前非虛說

經曰爾時地藏菩薩言一切諸法無生無滅云

何不一於是尊者而說偈言法住處無在相數

空故無名說二與法是卽能所取  論曰此是

第五決無生行品中起疑. 彼言緣起非生. 緣

謝非滅. 在無有處. 不見所住. 決定性故. 是決

定性不一不異. 有依彼文而起疑云. 色心等

法無生無滅. 卽是平等決定實性. 是卽橫無

下              欄

色心之差. 縱無生滅之別. 無差無別. 應是

一味. 不異可爾. 云何不一. 頌中對此顯不一

義. 法住處無在者. 諸法之住及所住處皆無

所有故. 相數空故無者. 色心等相一異等數

悉空故無也. 相數旣無. 那得有一. 又無色故

卽無心相. 旣非異者. 如何是一而有名說之

二. 及有所說法者. 是卽能取妄心所取非如

實義. 有一二等. 言名說者. 名是詮用. 意識所

取. 說是語聲. 耳識所了. 若言是一卽有此二.

於中亦有所詮之法. 如是等數妄心所取. 非

彼實義. 有如是數. 云何於中存一味耶

經曰爾時地藏菩薩言一切諸法相不住於二

岸亦不住中流心識亦如是云何諸境界從識

之所生若識能有生是識亦從生云何無生識

能生有所生於是尊者而說偈言所生能生二

是二能所緣俱本名自無取有空華幻識生於

未時境不是時生於境生未時是時識亦滅彼

卽本俱無亦不有無有無生識亦無云何境從

有  論曰此是第六決無相法品中起疑. 彼

言云何生滅慮知相. 佛言理無可不. 不若有可

不卽生諸念. 千思萬慮是生滅相. 今依後說

還疑彼文. 若識能生可不之境. 境相還生

諸念之識卽是心識. 有生有滅. 云何而言

不住二岸. 若諸心識無生無滅. 云何諸識

能生境界. 乘如是疑發如是問. 不住二岸

者. 無生無滅故. 不住中流者. 而不是一故.

心識旣爾無生無滅. 云何可不壞界從識之

所生耶. 若識能生境識亦從境生. 云何無生

識能生有所生. 爲遣此疑故說三頌. 三頌之

經數: 一七三○

經名: 金剛三昧經論卷下

頁數: 一○○三

上              欄

文卽判爲二. 初之一頌示其道理. 後之二頌

破相生執. 初中言是二能所緣者. 謂汝所計

識是能生. 境是所生. 直是妄取能緣所緣俱

是本來但名無自. 若取爲有如取空華及取

幻象以爲實有. 是故不異無生無滅. 破中言

識生於未時境不是時生者. 明識能生未有

之時所生境界于時不生也. 於境生未時是

時識亦滅者. 明境能生未有之時其所生識

于時亦滅. 滅者寂滅謂本來無也. 彼卽本俱

無亦不有無有者. 彼二能生本來俱無. 旣無

能生亦不令有. 故曰不有. 不令有故後時無

生. 故言無有也. 無生識亦無者旣無生義. 何

得有識. 識無有故境不從有. 此中卽有二種

比量. 一識不生. 無能生故. 如望□種. 二境不

起. 無所從故. 如從龜毛. 上來六分別決疑竟

經曰爾時地藏菩薩言法相如是內外俱空境

智二衆本來寂滅如來所說實相眞空如是之

法卽非集也  論曰此下第二總定所說. 總

定六決非病是藥. 於中有二. 先定非病. 後定

是藥初中亦二. 審問. 定許. 問中言法相如

是者. 總領前說六分法相. 言內外者. 識內境

外故. 言二衆者. 境智衆多故. 言非集者. 非集

生死雜染患故. 非如惡取空還集諸患故

經曰佛言如是如實之法無色無住非所集非

能集非義非大一本科法深功德聚  論曰此

是如來定許. 言無色者. 不生著有之病故. 無

住者. 亦離惡取空患故. 非所集者. 苦諦空故.

非能集者. 集諦空故. 非義者. 離陰界等差別

義故. 非大者. 離地水等能造相故. 一本科法

中              欄

者. 是一本覺. 以是爲根能生諸行及諸功德

故. 然科有二種. 一者雜染之科. 謂諸本識. 義

如上說. 二者純淨之科. 謂一本覺. 如此文說.

彼本識中積集一切雜染種子. 此本覺中唯

有甚深性功德聚. 離相離性故名爲深. 過□

沙數故名爲聚

經曰地藏菩薩言不可思議不思議聚七五不

生八六寂滅九相空無有空無有無空無有如

尊所說法義皆空入空無行不失諸業無我我

所能所身見內外結使悉皆寂靜故願亦息如

是理觀慧定眞如尊者常說寔如空法卽良藥

也  論曰此下第二番定是藥. . 於中亦二. 先

菩薩審問. 問中有三. 一者領前深功德聚. 二

者乘顯深入理觀. 三者審問良藥勝德. 初中

亦三. 總標別顯後還總結. 不思議聚者. 總

標離相離性功德. 別顯之中先明離相應顯離

性. 初中言七五不生者. 合明二種末識之空.

□行識中第七是末. 不□行中五識爲末故.

八六寂滅者. 合明二種本識之寂. □行識中

第八是本. 不□行中第六爲本故. 次顯離性

九相空無者. 第九識相亦不守性故. 有空無

有者. 重成離相. 八識有相之法空無所有故.

無空無有者. 重成離性. 九識無相之性空無

所有故一心如是離相離性. 卽是無量功德

之聚. 如是名爲不思議聚. 如尊所說法義皆

空者. 第三總結離相離性也. 次明理觀. 於中

有二. 別明總結. 別明之中卽有三句. 入空無

行不失諸業者. 是空三昧. 謂理觀入空而無

能所之行. 雖無能所不失六度等業故. 次明

下              欄

無相三昧. 無我我所能所身見者. 是離屬見

諸煩惱相. 離我我所相能見所見相故. 內外

結使悉皆寂靜者. 是離屬愛諸結使相. 內門

諸結外門諸使三界煩惱諸相空故. 如是名

爲無相三昧. 故願亦息者. 是明無願三昧. 由

三界法皆寂靜故. 願心之心自然永息. 如是

名爲無願三昧也. 如是理觀慧定眞如者. 是

總結句. 如前三種皆是理觀止觀無偏能所

無二故. 尊者常說寔如空法卽良藥也者. 第

三審問. 如是空法具諸功德治諸結使. 是故

應卽爲良藥耶

經曰佛言如是何以故空故空性無生心常無

生空性無滅心常無滅空性無住心亦無住空

性無爲心亦無爲空無出入離諸得失陰界入

等皆悉亦無心如不著亦復如是菩薩我說諸

空破諸有故  論曰此是如來定許. 於中有

三. 一者總許. 言空故者所以爲良藥者. 只

由空故有卽生病故. 空性已下第二別許. 於

中有二. 先明服空藥故離流轉之果患. 後顯

服空藥故治取著之因病. 初中言空性無生

心常無生者. 入空之心同空無生故. 又隨無

滅心常無滅. 生滅正是無常之義故□彼二

名爲常也. 心亦無住者. 非但無初後相亦無

中間住相. 此是別明離三相也. 心亦無爲者.

總顯離彼三有爲相. 是明服空離無常病. 次

明亦離取著之病. 無出入者. 無有出觀入觀

之異. 離得失者. 亦離得新失古之相. 心如不

著亦如是者. 能觀之心亦如空理. 不取出入

得失之相. 不著陰界入等之法. 是明服空離

經數: 一七三○

經名: 金剛三昧經論卷下

頁數: 一○○四

上              欄

取著病也. 我說諸空破諸有故者. 第三結定.

就實而言. 空理無二. 而說五三等諸空者.

爲破諸人著有病故. 隨病衆多說空亦爾. 又

復理實非空不空. 但爲破有强說爲空. 非空

言下存空性也. 以是二意結諸空敎

經曰地藏菩薩言尊者知有非實如陽焰水知

實非無如火性王如是觀者是人智耶  論曰

六品六疑[&FFFF]#次而決. 別決總定竟在於前. 此

下第二一品三疑順次而遣. 於中有三. 謂如

來藏一品之中復起三疑次第遣故. 第一疑

者. 謂彼梵行長者頌言. 若說法有一. 如焰水

迷到. 又言若見於法無. 如盲無日倒. 有依彼

說而生疑云. 長者俗人如是判說. 爲妄見耶.

爲眞智耶. 作如是疑不肯信受. 爲遣彼疑擧

彼事問. 焰水之喩如前已說. 知實非無者. 能

知一實義性非無. 彼說計無實者. 如盲無日

倒故. 是知長者. 知實非無. 非無之義如火性

王. 謂如木中有火大性. 分析心之不得火相.

而實不無木中火性. 鑽而心之火必現故. 一

心亦爾. 分析諸相不得心性. 而實不無諸法

中心. 修道心之一心顯故. 如是火性相隱勢

大如似國主. 故名王也. 長者如是離二邊觀.

是人智耶. 如是問也

經曰佛言如是何以故是人眞觀觀一寂滅相

與不相等以空取以修空故不失見佛以見佛

故不順三流  論曰此下如來決疑. 於中有

二. 直決釋決. 言如是者. 決是人智. 何以故下

釋其是智. 於中有二. 略釋廣演. 初中言觀一

寂滅者. 觀一心法寂滅義故. 相與不相等以

中              欄

空取者. 觀有相俗與無相眞等不存故. 融爲

一故. 如是修空正順佛心故. 常見佛身. 夫曾

失時故言不失見佛. 以常見佛彌增空觀. 空

觀增進違逆諸有. 故言不順三流. 三流具攝

三界煩惱. 謂欲流有流及無明流. 是謂三流

義如常說

經曰於大乘中三解脫道一體無性以其無性

故空空故無相無相故無作無作故無心無心

故無願以是業故淨心以心淨故見佛以見佛

故當生淨土菩薩於是深法三化勤修慧定圓

成卽超三界   論曰此是第二廣演. 於中有

二先明三解脫道勝利. 後顯三化勤修勝利.

初中言一體無性者. 對彼小乘三解脫門別體

有性故. 顯大乘菩薩觀行一體. 觀心證無性

時隨義假說立三解脫. 約其忘體性義立空

解脫. 忘卽體相義門立無相解脫. 忘卽體用

義門立無作解脫. 亦名無願解脫. 爲顯唯一

無分別觀. 於一切法體性相用. 無所不遣無

所不融. 是故建立三解脫門. 以是業故淨心

者以忘一切體相用故. 能淨出觀涉俗之心

離諸染著. 離染著心能見報佛. 見報佛故得

生淨土. 是爲三解脫道勝利也. 於是深法三

化勤修者. 謂於空法勤修三空. 何者. 空相亦

空是一化修. 空空亦空是二化修. 所空亦空

是三化修義如前說故不別論. 三化勤修卽

達一心. 達一心故慧定圓成. 圓成之地卽超

三界. 是爲三化勤修勝利也

經曰地藏菩薩言如來所說無生無滅卽是無

常滅是生滅生滅滅已寂滅爲常常故不斷是

下              欄

不斷法離諸三界動不動法於有爲法如避火

坑依何等法而自呵責入彼一門  論曰此下

遣其如來藏品之第二疑. 彼言了見識爲常.

是識常寂滅.  滅亦寂滅. 有依彼文而生疑

云. 如是常住之寂滅法雖可欣樂而是希夷.

衆生之心[&FFFF]#淺難調. 如何調心得趣彼門. 乘

如是疑作如是問. 問中有二. 初擧果遠. 後問

入因. 初中言無生無滅. 卽是無常者. 卽領前

言是識常寂滅. 本來寂滅故. 是無生無滅. 而

本非常故是無常也. 滅是生滅生滅滅已寂

滅爲常者. 卽領前言寂滅亦寂滅. 又言了見

識爲常. 於有爲法已下第二正問. 趣入彼門

方便前雖有說. 方便正觀而略說故更請廣

說

經曰佛言菩薩於三大事呵責其心於三大諦

而入其行地藏菩薩言云何三事而責其心云

何三諦而入一行. 佛言三事者一謂因二謂果

三謂識如是三事從本空無非我眞我云何於

是而生愛染觀是三事爲繫所飄飄流苦海以

如是事常自呵責三諦者一謂菩提之道是平

等諦非不等諦二謂大覺正智得諦非邪智得

諦三謂慧定無異行入諦非雜行入諦以是三

諦而修佛道是人於是法無不得正覺得正覺

智流大極慈己他俱利成佛菩提  論曰是文

有四. 初問次答三請四說. 說中有二. 先說

呵厭方便. 後示趣入方便. 初中言因者五戒

十善之因. 果者人天富樂之果. 識者能持因

果卽是本識. 衆生計此爲自內我. 而是性空

故非是我. 無我之理方是眞我. 故於非我不

經數: 一七三○

經名: 金剛三昧經論卷下

頁數: 一○○五

上              欄

應愛染. 觀是三事爲繫所飄者. 謂由四繫障

理定心. 令是三事飄流苦海故. 何等名爲四

繫. 如對法論諦品中云. 繫有四種. 謂貪欲身

繫瞋□身繫戒禁取身繫此實執取身繫. 以

能障□定意性身故名爲繫. 所以者何. 由此

能障定心自性之身故名爲繫. 非障色身何

以故能爲四種心亂因故. 謂由貪愛財物等

爲因令心散亂. 於□諍事不正行爲因令心

散亂. 於難行戒禁苦惱爲因令心散亂. 不如

正理推心境界爲因令心散亂. 由彼依止各

別見故. 於所知境不如正理種種推度妄生

執著. 謂唯此眞餘□愚妄. 由此爲因令心散

動. 於何散動. 謂於定心如實智見故. 以如是

事常自呵積者. 呵積能飄四繫而厭所流三

事故. 已說呵厭方便. 云何趣入方便. 所謂審

諦於三諦故. 一謂菩提之道是平等諦非不

等諦者. 謂佛所證性淨菩提無不通泰故名

爲道. 一切有情皆同此性無一不歸. 是究竟

道故言平等非不平等. 是卽對治二乘別趣

也. 二謂大覺正智得諦非邪智得諦者. 謂一

切智大覺之果唯證平等正智所得. 非緣冥

諦大有等境邪智所得. 是卽對治諸外道執

也. 三謂慧定無異行入諦非雜行入諦者. 謂

得正智入平等時. 慧定圓融無別行相. 方是

眞入於平等諦. 非如世間分別之心. 王數別

體定慧異行. 如是雜行非眞入故. 是卽對治

世間觀行未證得謂增上慢者. 如是三種通

名諦者. 審諦之觀. 所觀境故. 遍治如是三種

異執. 乃能正修於一佛道故. 言以是三諦而

中              欄

修佛道. 次顯修道所得之果. 是人於是法無

不得正覺者. 是顯自利智德之果. 於是三法

而修佛道. 無有不獲正覺果故. 得正覺智流

大極慈者. 是顯利他恩德之果. 普流大極無

緣之慈. 遍周法界無不利故. 己他俱利成佛

菩提者. 總結前二. 二利圓滿. 成等覺故

經曰地藏菩薩言尊者如是之法卽無因緣若

無緣法因卽不起云何不動法入如來  論曰

此下遣彼如來藏品第三之疑. 如彼品頌末

言. 轉所取能取入於如來藏. 有依此說而疑

彼云. 此中菩提之道平等之諦卽是如來藏

不待因緣力. 云何彼轉能所之因而能得入

如來藏法. 有作是疑故乘彼問. 卽無因緣者.

由平等故不從因緣. 又平等故卽無餘緣. 餘

緣無故因不能起. 云何於彼無起動法. 而用

因緣得入如來. 若用因力之所入者. 卽待因

緣非不動故

經曰爾時如來欲宣此義而說偈言  一切諸

法相性空無不動是法於是時不於是時起法

無有異時不於異時起法無動不動性空故寂

滅性空寂滅時是法是時現離相故寂住寂住

故不緣  論曰此下如來正決所疑. 宣其平

等不動而有得人之義. 八行頌中卽有二分.

前三略說. 後五廣宣. 略中有二. 前三頌明不

動之義. 後一頌顯得入之義. 初中有三. 謂

標釋結. 謂初二句標不動義. 次有四句釋

不動義. 是法於是時不於是時起者. 是時者

謂此世. 此世者是現在. 現在之時永無暫

住. 細除已未卽無中間. 如除光陰無中間處.

下              欄

故於是時不得有起. 法無有異時不於異時

起者. 言異時者所謂過未. 未來未有故無起

義. 過去已無亦無起義. 由是道理法無起動.

旣無生起之動亦無□住不動. 故言法無動

不動性空故寂滅. 是二句者結不動義. 次有

一頌明得入義. 性空寂滅時者. 了見性空

寂滅之時. 不動之法是時顯現. 顯現於心故

言得入. 如是上半明得入義. 然此顯法離一

切相. 離諸相故寂靜而住. 住寂靜故□不從

緣. 是故雖有入不廢離緣義. 如是下半顯離

緣義也

經曰是諸緣起法是法緣不生因緣生滅無生

滅性空寂緣性能所緣是緣本緣起故法起非

緣緣無起亦爾因緣所生法是法是因緣因緣

生滅相彼卽無生滅  論曰此下第二廣宣

於中有二. 是前三頌廣不動義. 其後二頌宣

得入義. 初中亦二. 謂前二頌推本無得以

顯不動. 後之一頌逐末無得以顯不動. 初中

有三. 謂標釋結. 初言是諸緣起法是法緣

不生者. 標諸果法其緣不生. 次有四句釋不

生義. 因緣生滅無者. 明諸因緣生滅不住故

無生果之功能也. 生滅性空寂者. 以不住故

卽無生滅. 性空寂故亦不生果. 緣性能所緣

者. 因緣種子冥伏名性. 增上緣根能對境界

故名能緣. 所緣境界根所對故名爲所緣. 次

第緣法滅故不論. 如是種子性緣幷其能所

二緣皆是本緣之所起故. 故言是緣本緣起.

是卽其本. 諸緣亦同前說. 生滅性空故無生

用. 由是三義緣無生義. 故法起非緣者. 結果

經數: 一七三○

經名: 金剛三昧經論卷下

頁數: 一○○六

上              欄

法起非緣所生. 緣無起亦爾者. 結緣無起亦

同其果. 次有一頌逐末無得以顯不動. 因緣

所生法是法是因緣者. 明諸果法亦爲因緣.

望後生法而作緣故. 是諸果法旣爲因緣卽

同前說. 生滅性空故言因緣生滅相彼卽無

生滅. 前略說時直顯果空故. 今廣時就因緣

說欲顯諸法因果不動卽是平等菩提之道.

非此法外別心菩提. 是謂此偈之大意也. 如

肇法師言. 道遠乎遠. 觸事而眞. 聖遠乎哉. 體

之卽神矣

經曰彼如眞實相本不於出沒諸法於是時自

生於出沒是故極淨本本不因衆力卽於後得

處得得於本得  論曰此二頌是宣得入義.

於中有三. 一者一頌對諸有動顯如不動. 二

者二句明不動本不待衆緣. 三者二句明離

緣法有得入義. 後得處者. 謂道後處. 前略說

中言寂滅時卽是此言後得之處. 旣是寂滅

何有處時. 但離時處故寄之時處耳. 得得於

本得者. 始覺究竟故名爲得. 是能得故. 始覺

究竟還同本覺. 以之故言得於本得. 上來第

三決疑分竟

經曰爾時地藏菩薩聞佛所說心地快然時諸

衆等無有疑者知衆心已而說偈言  我知衆

心疑所以殷固問如來大慈善分別無有餘是

諸二衆等皆悉得明了我今於了處普化諸衆

生如佛之大悲不捨於本願故於一子地而住

於煩惱 .  論曰此是第四領解. 此三頌中卽

有二分. 前一頌半結前決疑之利. 後一頌半

申後普化之行. 一子地者. 初地已上. 已證一

中              欄

切衆生平等視諸衆生如視一子. 是名淸淨

增上意樂. 寄喩表心名一子地. 而住於煩惱

者. 菩薩雖得諸法平等. 而以方便力不捨煩

惱. 若捨一切煩惱隨眠便入涅槃違本願故.

如瑜伽論三摩□多決擇中云. 滅盡等至當

言無漏. 由與煩惱不相應故. 非相應故. 無所

緣故. 非諸煩惱之所生故. 是出世間一切異

生不能行故. 唯除已入遠地菩薩. 菩薩雖能

起出世法令現在前. 然由方便善巧力故不

捨煩惱. 案云. 此中言不捨者. 非究竟捨. 如羅

漢等. 故曰不捨. 非全不捨. 故言不捨. 於中委

悉. 如二障章說. 由不捨故言住煩惱. 由是不

入涅槃普化十方界故. 此一卷經有三分中.

第二正說竟在於前也

經曰爾時如來而告衆言是菩薩者不可思議

□以大悲拔衆生苦若有衆生持是經法持是

菩薩名卽不墮於惡趣一切障難皆悉除滅若

有衆生無餘雜念專念是經如法修習爾時菩

薩常作化身而爲說法擁護是人終不暫捨令

是人等速得阿□多羅三□三菩提  論曰此

下第三名流通分. 於中有六. 一者[&FFFF]#人流通.

二者勸衆流通. 三者立名流通. 四者受持

流通. 五者懺悔流通. 六者奉行流通. 此卽第

一[&FFFF]#人流通. [&FFFF]#能流通. 是經菩薩四種勝德.

一者大悲普化一切功德. 二者別益持是經

者功德. 三者化身說法功德. 四者令得極果

功德

經曰汝等菩薩若化衆生皆令修習如是大乘

決定了義  論曰此是第二勸衆流通. 決定

下              欄

了義者. 爲顯最深最極. 不可以加矣

經曰爾時阿難從座而起前白佛言如來所說

大乘福聚決定斷結無生覺利不可思議如是

之法名爲何經受持是經得幾所福願佛慈悲

爲我宣說  論曰此下第三立名流通. 先問

後答. 問中亦二. 先領後問. 領中卽顯是經

四種勝能. 一能令持者得無量福. 如經大乘

福聚故. 二能令持者永斷諸結. 如經決定斷

結故. 三者所詮之旨是本覺利. 如經無生覺

利故. 四者能詮之敎難可思量. 如經不可思

議故. 次問中問二事. 先問經名. 爲知經要故.

後問持福. 心福持經故

經曰佛言善男子是經名者不可思議過去諸

佛之所護念能入如來一切智海若有衆生持

是經者卽於一切經中無所希心是經典法總

持衆法攝諸經要是諸經法法之繫宗是經名

者名攝大乘經又名金剛三昧又名無量義宗

論曰此下答中有二. 如其次第答二問故.

初中亦二. 先[&FFFF]#名義. 後正立名. 初中亦二. 先

總歎名. 後別顯義. 能入已下是別顯義. 卽顯

三義. 能入如來智海乃至無所希心者. 是顯

金剛三昧之名之義. 無法不壞無理不窮. 由

是令入如來智海. 過是更無所希望故. 是經

典法總持衆法攝諸經要者. 是顯攝大乘經

之名之義. 是諸經法法之繫宗者. 是顯無量

義宗之名之義. 是二名義有何差別者. 前明

廣攝衆經之義. 後顯衆經所宗之極. 次立三

名於中委悉者. 文前二門中已廣說也

經曰若有人受持是經典者卽名受持百千諸

經數: 一七三○

經名: 金剛三昧經論卷下

頁數: 一○○七

上              欄

佛如是功德譬如虛空無有邊際不可思議我

所囑累唯是經典  論曰此是答第二問. 於

中卽顯四種勝德. 一者持佛勝德. 是經能攝

諸佛心故. 如經受持百千諸佛故. 二者廣大

勝德. 如經無有邊際故. 三者甚深勝德. 如

經不可思議故. 四者無比勝德. 如經唯是經

典故

經曰阿難言云何心行云何人者受持是經佛

言善男子受持是經者是人心無得失常修梵

行若於戱論常樂淨心入於聚落心常在定若

處居家不著三有 論曰此下第四受持流

通. 於中有二. 一者正明受持. 二者往復重顯.

初中亦二. 先問後答. 問中有二. 先問受持經

者心行. 後問受持經者福利. 答中次第答此

二問. 初中卽明五種心行. 一心無得失者. 不

觀他人之長短故. 二常修梵行者. 內修離相

之淨行故. 三常樂靜心者. 在動不動故. 四心

常在定者. 入散不散故. 五不著五有者. 居染

不染故

經曰是人現世有五種福一者衆所尊敬二者

身不橫夭三者辯答邪論四者樂度衆生五者

能入聖道如是人者受持是經  論曰此是答

第二問. 隨前五行得此五福. 衆所尊敬者.

由其不觀衆之長短故. 身不橫夭者. 由其常

修離相行故. 辯答邪論者. 樂靜心故. 樂度

衆生者. 入散常定故. 能入聖道者. 不著三

有故

經曰阿難言如彼人者度諸衆生得受供不佛

言如是人者能爲衆生作大福田常行大智權

中              欄

實俱演是四依僧於諸供養乃至頭目髓腦亦

皆得受何肉衣食而不得受善男子如是人者

是汝知識是汝橋梁何肉凡夫而不供養  論

曰此下往復重顯. 於中有二. 先明福田之體.

後顯生福之能. 此卽初也. 四依僧者. 第一依

是具煩惱性. 位在地前. 其餘三依位在地上.

如涅槃經之所廣說

經曰阿難言於彼人所受持是經供養是人得

幾所福佛言若復有人持以滿城金銀而以布

施不如於是人所受持是經一四句偈供養是

人  論曰此是第二明持經者能生多福. 以

滿城金銀施不持經者所得之福不如一餐一

衣. 供養持此一四句偈之所得福故

經曰善男子令諸衆生持是經者心常在定不

失本心若失本心卽當懺悔懺悔之法是爲淸

□  論曰此下第五懺悔流通. 於中有二. 先

[&FFFF]#懺悔功德. 二者往復重顯. 初中言淸□者.

滅不善因比濁故淸. 離生死果熱惱故□.

經曰阿難言懺悔先罪不入於過去也佛言如

是猶如暗室若遇明燈暗卽滅矣善男子無說

悔先所有諸罪而以爲說入於過去  論曰此

下第二往復重顯. 於中卽有二番問答. 初番

顯其懺悔道理. 後番顯其懺悔行法. 此中問

意言懺悔先罪名懺悔者. 先罪不入於過去

耶. 若先非今故入過去者. 云何於無罪而有

懺悔耶. 答中言如是者. 如是先罪不入過去

故. 不於無而有懺悔. 所以然者. 先所作罪

熏於本識. 種子□流在於現在. 由是道理未

入過去. 且今懺悔. 能治生時令彼罪種不流

下              欄

現在. 如燈生時室暗方滅. 罪種不至於今現

故. 是時方說令入過去. 而無說悔先所有罪

者. 先所有者非悔所及. 不能令彼非先有故.

但其先有令不至現. 不至現者由悔所爲. 此

與斷結之義異者. 彼約生滅道故. 令未生

者不至現在. 此就相續道故. 令先有者不至

現在. 又斷結者永斷種子. 悔先罪者. 損伏

種子. 增强之用不至現在故. 約此義說入過

去也

經曰阿難言云何名爲懺悔佛言依此經敎入

眞實觀一入觀時諸罪悉滅離諸惡趣當生滅

土速成阿□多羅三□三菩提  論曰此是第

二懺悔行法. 答中有二. 先明行法. 後示勝利.

初中言依此經敎入眞實觀者. 謂依金剛三

時敎旨破諸法相名入眞實. 此是地前相似

眞觀. 一入觀時諸罪悉滅者. 一切罪障從妄

想生. 今破諸相入眞實觀. 頓破一切妄想境

界. 所以諸罪一時悉滅. 次顯勝利卽有二句.

離諸惡趣當生淨1土者. 是明華報. 速成阿

□多羅三□三菩提者. 是示果報

經曰佛說是經已爾時阿難及諸菩薩四部大

衆皆大歡喜心得決定頂禮佛足歡喜奉行

論曰此是第六奉行流通. 於中四句. 皆大歡

喜者. 聞法歡喜故. 心得決定者. 離諸疑惑故.

頂禮佛足者. 重法敬人故. 歡喜奉行者. 行時

轉喜故

甚深且微金剛敎今承仰信略記述願此善根

遍法界普利一切無遺缺

金剛三昧經論卷2下

經數: 一七三○

經名: 金剛三昧經論卷下

頁數: 一○○八

上              欄

伏爲寶祚無疆儲□凝慶□塵永寢朝野昇

平晉陽公福海等濬壽岳齊高次願孀親□

及佛奴變呻爲謳嚮年有永鏤板印施重念

此經出自[&FFFF]#宮發起因於疾病更願普及法

界含生生生不聞疾病之音不處胞胎常

1遊諸佛淨妙國土爾甲辰八月初五日優婆

塞鄭晏誌

此   本    完